OpenLLM-France/wikimedia huggingface dataset:
# Hude (Nordfriesland)

Hude és un municipi del districte de Nordfriesland, dins l'Amt Nordsee-Treene, a l'estat alemany de Slesvig-Holstein. És a uns 12 km al sud-oest de Husum i uns 5 km al nord-est de la ciutat de Friedrichstadt. El 31 de desembre del 2023 tenia 180 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 16 març 2025].
# Narcissa

Narcissa és una concentració de població designada pel cens dels Estats Units a l'estat d'Oklahoma. Segons el cens del 2000 tenia 100 habitants.

## Demografia

Segons el cens del 2000, Narcissa tenia 100 habitants, 41 habitatges, i 27 famílies. La densitat de població era de 9,3 habitants per km².
Dels 41 habitatges en un 26,8% hi vivien nens de menys de 18 anys, en un 56,1% hi vivien parelles casades, en un 4,9% dones solteres, i en un 34,1% no eren unitats familiars. En el 31,7% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,93.
Per edats la població es repartia de la següent manera: un 25% tenia menys de 18 anys, un 9% entre 18 i 24, un 19% entre 25 i 44, un 33% de 45 a 60 i un 14% 65 anys o més.
L'edat mediana era de 42 anys. Per cada 100 dones de 18 o més anys hi havia 108,3 homes.
La renda mediana per habitatge era de 31.500 $ i la renda mediana per família de 40.000 $. Els homes tenien una renda mediana de 20.625 $ mentre que les dones 22.083 $. La renda per capita de la població era de 14.852 $. Entorn del 7,7% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Narcissa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Narcissa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Campionat d'Espanya de trial 2024

La temporada de 2024 del Campionat d'Espanya de trial fou la 57a edició d'aquest campionat, organitzat per la Reial Federació Motociclista Espanyola. El calendari oficial constava de 8 proves puntuables, celebrades entre el 24 de febrer i l'1 de desembre. Tres de les proves programades es disputaren als Països Catalans: Gironella (el 24 de març), Camprodon (el 6 d'octubre) i La Nucia (la darrera, l'1 de desembre).

## Classificació final

| Posició | Pilot | Motocicleta | Punts |
| 1 | Jaime Busto | Gas Gas | 151 |
| 2 | Gabriel Marcelli | Montesa | 143 |
| 3 | Adam Raga | Sherco | 108 |
| 4 | Aniol Gelabert | TRRS | 94 |
| 5 | Àlex Canales | Sherco | 86 |
| 6 | Jorge Casales | TRRS | 80 |
| 7 | Gerard Trueba | Beta | 70 |
| 8 | Gil Vila | Vertigo | 62 |
| 9 | Pablo Suárez | Montesa | 41 |
| 10 | Sondre Haga | Gas Gas | 9 |

## Categories inferiors
### TR2

| Posició | Pilot | Motocicleta | Punts |
| 1 | Sondre Haga | Gas Gas | 130 |
| 2 | Pau Martínez | Vertigo | 118 |
| 3 | David Fabian | Beta | 103 |

### TR3

| Posició | Pilot | Motocicleta | Punts |
| 1 | Jordi Sanjuan | Sherco | 144 |
| 2 | Rodrigo Marchal | ? | 140 |
| 3 | Jordi Camp | TRRS | 132 |

### Altres

| Categoria | Guanyador | Motocicleta |
| TR4 | Daniel Comas | Vertigo |
| TR5 | Héctor Márquez | Gas Gas |
| Veterans A | Josep M. Segura | Sherco |
| Veterans B | Gabriel Giró | Montesa |
| Júnior | Ryon Land | Vertigo |
| Cadet 125 | Otger Martí | TRRS |
| Cadet | Poldo Sillué | Sherco |
| Juvenil A | Lucas Rodríguez | ? |
| Juvenil B | Pau Giralt | Beta |

## Classificació per marques

| Posició | Marca | Punts |
| 1 | TRRS | 386 |
| 2 | Beta Trueba | 364 |
| 3 | Gas Gas | 278 |
| 4 | Sherco | 227 |
| 5 | Vertigo | 221 |
| 6 | Montesa | 96 |

## Referències

* «Campeonatos - Histórico resultados» (en castellà). rfme.com. RFME, 2024. [Consulta: 5 març 2025].
* «RFME Campeonatos de España de Trial» (PDF) (en castellà). rfme.com. RFME, 01-12-2024. [Consulta: 5 març 2025].
# North Miami (Oklahoma)

North Miami és un poble dels Estats Units a l'estat d'Oklahoma. Segons el cens del 2000 tenia 433 habitants.

## Demografia

Segons el cens del 2000, North Miami tenia 433 habitants, 169 habitatges, i 125 famílies. La densitat de població era de 879,9 habitants per km².
Dels 169 habitatges en un 33,1% hi vivien nens de menys de 18 anys, en un 53,8% hi vivien parelles casades, en un 12,4% dones solteres, i en un 26% no eren unitats familiars. En el 23,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3.
Per edats la població es repartia de la següent manera: un 28,6% tenia menys de 18 anys, un 9,5% entre 18 i 24, un 24,9% entre 25 i 44, un 21,9% de 45 a 60 i un 15% 65 anys o més.
L'edat mediana era de 36 anys. Per cada 100 dones de 18 o més anys hi havia 96,8 homes.
La renda mediana per habitatge era de 23.125 $ i la renda mediana per família de 30.521 $. Els homes tenien una renda mediana de 26.806 $ mentre que les dones 17.708 $. La renda per capita de la població era de 10.087 $. Entorn del 13% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Miami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- North Miami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# El Diccionari del Diable

El Diccionari del diable (The Devil's Dictionary en anglès) és un recull de 998 definicions construïdes en fórmules assassines, corrosives i sense pietat per al gènere humà, escrit des del 1881 fins al 1906 per Ambrose Bierce.
Publicat en parts als diaris durant més de vint anys, la seva versió definitiva es va publicar el 1911. Recollint resultats mixtos en el seu llançament, en un temps d'optimisme -després de la Guerra de Secessió- el llibre va tenir sobretot un reconeixement pòstum. La seva primera traducció francesa data del 1955. Va ser traduït per Jacques Papy, i inclou un prefaci de Jean Cocteau. Actualment, la traducció francesa més popular n'és la de Bernard Sallé, a partir de l'edició definitiva de 1911, que data de 1989. Va ser traduïda al català per Angle Editorial l'any 2015.

## Referències

* ↑ Gagnière, Claude. Pour tout l'or des mots (en francès). Ed. Robert Laffont, p. 375. ISBN 2-221-08255-9.
* ↑ Bierce, Ambrose; Guixà, Pere (trad.). El Diccionari del diable. Barcelona: Angle, 2015. ISBN 9788416139286.

## Enllaços externs

* The Devil's Dictionary (anglès).
* Diccionario del Diablo Arxivat 2011-08-09 a Wayback Machine. (castellà).
# Okay (Oklahoma)

Okay és una població dels Estats Units a l'estat d'Oklahoma. Segons el cens del 2000 tenia 597 habitants.

## Demografia

Segons el cens del 2000, Okay tenia 597 habitants, 227 habitatges, i 165 famílies. La densitat de població era de 284,6 habitants per km².
Dels 227 habitatges en un 35,2% hi vivien nens de menys de 18 anys, en un 48,9% hi vivien parelles casades, en un 18,1% dones solteres, i en un 26,9% no eren unitats familiars. En el 23,8% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,11.
Per edats la població es repartia de la següent manera: un 30,7% tenia menys de 18 anys, un 8% entre 18 i 24, un 25,6% entre 25 i 44, un 23,8% de 45 a 60 i un 11,9% 65 anys o més.
L'edat mediana era de 36 anys. Per cada 100 dones de 18 o més anys hi havia 92,6 homes.
La renda mediana per habitatge era de 20.385 $ i la renda mediana per família de 23.472 $. Els homes tenien una renda mediana de 21.000 $ mentre que les dones 14.444 $. La renda per capita de la població era de 9.758 $. Entorn del 26,2% de les famílies i el 27,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Okay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Okay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Oktaha

Oktaha és un poble dels Estats Units a l'estat d'Oklahoma. Segons el cens del 2000 tenia 327 habitants.

## Demografia

Segons el cens del 2000, Oktaha tenia 327 habitants, 110 habitatges, i 91 famílies. La densitat de població era de 485,6 habitants per km².
Dels 110 habitatges en un 41,8% hi vivien nens de menys de 18 anys, en un 60% hi vivien parelles casades, en un 19,1% dones solteres, i en un 16,4% no eren unitats familiars. En el 13,6% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,25.
Per edats la població es repartia de la següent manera: un 31,5% tenia menys de 18 anys, un 8,9% entre 18 i 24, un 30% entre 25 i 44, un 18,3% de 45 a 60 i un 11,3% 65 anys o més.
L'edat mediana era de 32 anys. Per cada 100 dones de 18 o més anys hi havia 83,6 homes.
La renda mediana per habitatge era de 24.844 $ i la renda mediana per família de 30.556 $. Els homes tenien una renda mediana de 23.958 $ mentre que les dones 21.250 $. La renda per capita de la població era d'11.174 $. Entorn del 18,5% de les famílies i el 19,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oktaha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Oktaha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Osage (Oklahoma)

Osage és un poble dels Estats Units a l'estat d'Oklahoma. Segons el cens del 2000 tenia 188 habitants.

## Demografia

Segons el cens del 2000, Osage tenia 188 habitants, 80 habitatges, i 54 famílies. La densitat de població era de 226,8 habitants per km².
Dels 80 habitatges en un 30% hi vivien nens de menys de 18 anys, en un 57,5% hi vivien parelles casades, en un 7,5% dones solteres, i en un 32,5% no eren unitats familiars. En el 27,5% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,9% tenia menys de 18 anys, un 6,9% entre 18 i 24, un 26,1% entre 25 i 44, un 25% de 45 a 60 i un 18,1% 65 anys o més.
L'edat mediana era de 40 anys. Per cada 100 dones de 18 o més anys hi havia 113,4 homes.
La renda mediana per habitatge era de 25.125 $ i la renda mediana per família de 24.375 $. Els homes tenien una renda mediana de 26.500 $ mentre que les dones 30.000 $. La renda per capita de la població era de 15.875 $. Entorn del 23,5% de les famílies i el 21,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Osage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Schwabstedt

Schwabstedt (frisó septentrional Swåbstääist, danès Svavsted) és un municipi al marge del riu Treene al districte de Nordfriesland, dins l'Amt Nordsee-Treene, a l'estat alemany de Slesvig-Holstein. És a 12 kilòmetres al sud-est de Husum i a 6 kilòmetres al sud de Friedrichstadt. Limita amb els municipis de Norderstapel, Wohlde, Drage, Seeth i Winnert.

## Persones

* Nicolaus Bruhns (1665-1697), músic, compositor

## Referències

* ↑ «Schleswig-Holstein (Germany): Cities and Communes in Counties - Population Statistics, Charts and Map». [Consulta: 16 març 2025].
* ↑ «Relation: Schwabstedt (1404024) bei OpenStreetMap».
* ↑ Enciclopèdia Espasa Volum núm. 9, pàg. 1.062 (ISBN 84-239-4509-X)
# Supercopa d'Europa de futbol 1983

La Supercopa d'Europa de futbol 1983 va ser jugada entre el campió de la Copa d'Europa, l'Hamburg SV, i el campió de la Recopa d'Europa, l'Aberdeen FC.
L'Aberdeen va guanyar amb un resultat global de 2 a 0.

## Partits
### Anada

| Hamburg SV | 0 – 0 | Aberdeen FC |
Volksparkstadion, Hamburg

### Tornada

| Aberdeen FC | 2 – 0 | Hamburg SV |
| Simpson 47' McGhee 65' | | |
Pittodrie Stadium, Aberdeen
* Supercopa d'Europa 1983
* Aberdeen FC Primer títol

## Vegeu també

* Copa d'Europa de futbol 1982-83
* Recopa d'Europa de futbol 1982-83

## Enllaços externs

* UEFA.com
# Samuel Catzeres

Samuel Catzeres (en grec Σαμουήλ Χαντζερής) va ser patriarca de Constantinoble dues vegades, la primera de l'any 1763 al 1768, i la segona els anys 1773 i 1774.
De molt jove va ser ordenat diaca, i després va tenir el càrrec d'ardiaca amb el patriarca Paisi II. Va ser elegit metropolità de Derkon (Δέρκων) l'any 1731. El 24 de maig de 1763 el Sant Sínode el va elegir patriarca de Constantinoble, encara que ell es considerava massa jove per ocupar el càrrec. Durant el seu primer mandat es va preocupar del sistema financer del Patriarcat, reduint despeses i equilibrant les recaptacions. Va rebre donatius de tothom: la gent donava el que podia, i els sacerdots i els hieromonjos li feien arribar ous i xais per la Pasqua que ell distribuïa entre les cases dels Fanariotes. Samuel va reforçar l'educació i va resoldre amb èxit diversos assumptes eclesiàstics. Durant el seu patriarcat, els arquebisbes autocèfals d'Ocrida i Peć van tornar a la jurisdicció de Constantinoble.
Va potenciar el caràcter sinodal de les decisions, va dividir el segell del Patriarcat en quatre parts, i en va repartir tres entre els sacerdots més propers, de manera que les decisions s'havien de prendre col·lectivament, per limitar la capacitat discrecional del patriarca.
Aquestes accions van provocar reaccions contràries i els seus oponents van aconseguir que dimitís el 5 de novembre de 1768 i el van enviar al Monestir de la Gran Laura al Mont Atos. Malalt, l'antic patriarca va intentar convèncer el govern otomà perquè li permetés tornar a casa seva, i finalment ho va aconseguir, després de pagar 7.500 Kuruş l'any 1770.
El patriarcat de Teodosi II va ser més aviat conflictiu i el Sant Sínode el va elegir una altra vegada tot i que Samuel no volia, el 17 de novembre de 1773. Aquest segon patriarcat només va durar un any, i el 24 de desembre de 1774 el van exiliar al Mont Atos i després a les Illes dels Prínceps, on va morir el 10 de maig de 1775.

## Referències

* ↑ «Σαμουὴλ Α'» (en grec). Ecumenical Patriarchate of Constantinople. [Consulta: 13 agost 2023].
# Ferdows

Ferdows (persa: فردوس), també Ferdos, Ferdous o Firdaus; fins al 1929 Tun (Tūn), és una ciutat de 'Iran, capital del comtat de Ferdows, al nord-oest de la província del Khorasan del Sud a uns 345 kilèmetres al sud de Mashad. Al cens del 2011 consta amb 25.968 habitants. Quan el Khorasan es va dividir en tres províncies va quedar dins el Razavi Khorasan, però fou agregada al Khorasan del Sud el març del 2007.
Es diu que fou fundada pels medes, però la seva història abans de l'islam és desconeguda; una teoria diu que es deia "Taban" (o "Brillant"; تابان en persa) que hauria estat deformat a Tun sota l'islam. Era una ciutat floreixen al segle X quan és descrita per diversos geògrafs que esmenten la seva poderosa fortalesa. Nasir-i Khusraw que la va visitar el 1052 ja la descriu en part en ruïnes però encara quedaven 400 tallers de tapissos. Al final del segle va caure en mans dels ismaïlites, que obeïen al dai o imam d'Alamut; l'ismaïlisme va arrelar a la zona i encara persisteix. Marco Polo l'esmenta com a Tunocain (per Tun i Qain, la ciutat principal més propera). Hulegu la va atacar per primer cop el 1253, i després hi va enviar els seus oficials que la van assetjar una setmana, la van saquejar i van desmantellar la fortalesa; tot i que els ismaïlites foren eliminats com a poder, la ciutat va subsistir i tornava a ser pròspera a la meitat del segle xiv i Mustawfi diu que la ciutadella havia estat reconstruïda. Va tenir poc paer en els successius esdeveniments històrics.
Fou elevada a municipalitat el 1925. El 1968 fou severament damnada per un terratrèmol.

## Referències

* The lands of the eastern caliphate: Mesopotamia, Persia, and Central Asia, from the Moslem conquest to the time of Timur, per Le Strange
* ↑ «نتایج سرشماری سال ۱۳۹۰» (en persian). [Consulta: 19 agost 2013].
# Stedesand

Stedesand (mooring Stääsönj) és u municipi del districte de Nordfriesland, dins l'Amt Südtondern, a l'estat alemany de Slesvig-Holstein. Havia format part de l'antic Amt Bökingharde. El 1973 es va fusionar amb els municipis de Störtewerkerkoog i Wester Schatebüll. El 31 de desembre del 2023 tenia 891 habitants.

## Referències

* ↑ «Alle politisch selbständigen Gemeinden mit ausgewählten Merkmalen am 31.12.2023» (en alemany), 28-10-2024. [Consulta: 15 març 2025].
# Llorenç Perramon i Playà

Llorenç Perramon i Playà (Manresa, 1895 - Mèxic ?) va ser un periodista, acadèmic i polític català. Va ser col·laborador del diari El Dia i acadèmic numerari de l'Acadèmia de Belles Lletres Catalanes. Membre d'Acció Catalana, va formar part de la Junta de Govern Republicana Provisional de Manresa el 1931 i va promoure la primera commemoració de les Bases de Manresa. Durant la Guerra Civil espanyola, va ser secretari general del Comitè Central de Milícies i Cap dels Serveis Generals de la Conselleria de Defensa. Exiliat a Mèxic el 1939, va ser objecte d'un expedient per la seva vinculació a la maçoneria, que es va arxivar després de la seva arribada.

## Referències

* ↑ «Perramon i Playà, Llorenç – La República a Manresa en un clic (1931-1936)». [Consulta: 17 març 2025].
# Ravia

Ravia és un poble dels Estats Units a l'estat d'Oklahoma. Segons el cens del 2000 tenia 459 habitants.

## Demografia

Segons el cens del 2000, Ravia tenia 459 habitants, 175 habitatges, i 131 famílies. La densitat de població era de 316,5 habitants per km².
Dels 175 habitatges en un 31,4% hi vivien nens de menys de 18 anys, en un 53,1% hi vivien parelles casades, en un 14,3% dones solteres, i en un 25,1% no eren unitats familiars. En el 23,4% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,09.
Per edats la població es repartia de la següent manera: un 24,4% tenia menys de 18 anys, un 11,8% entre 18 i 24, un 27,5% entre 25 i 44, un 20,3% de 45 a 60 i un 16,1% 65 anys o més.
L'edat mediana era de 37 anys. Per cada 100 dones de 18 o més anys hi havia 85,6 homes.
La renda mediana per habitatge era de 20.694 $ i la renda mediana per família de 26.094 $. Els homes tenien una renda mediana de 20.962 $ mentre que les dones 15.729 $. La renda per capita de la població era de 13.391 $. Entorn del 26,5% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ravia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Ravia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Lícnidos

Lícnidos (Λυχνιδός) fou la capital dels dassarets a Il·líria. Estava situada a la part sud o est del llac Licnitis (Lychnitis).
Al segle iii aC era una fortalesa de frontera amb Macedònia. Després, al segle ii aC, fou una ciutat de província situada a la via Egnàcia. Va ser ciutat important sota domini romà d'Orient però en temps de Justinià I fou destruïda per un terratrèmol. Ocrida, una mica al nord (l'actual Ohrid), va ocupar el seu lloc i fou capital de l'Imperi Búlgar.
# Ibn Habib

Abu-Marwan Abd-al-Màlik ibn Habib as-Sulamí (àrab: أبو مروان عبدالملك بن حبيب السلمي, Abū Marwān ʿAbd al-Mālik ibn Ḥabīb as-Sulamī) (180–238 dH, 796–853 dC), més conegut senzillament com Ibn Habib, va ser un polímata andalusí del segle ix. Els seus interessos incloïen la medicina, el fiqh, la història, la gramàtica i la genealogia i, segons es diu, va ser el primer a escriure un llibre sobre medicina a l'Àndalus. En virtut dels seus coneixements excepcionals va ser conegut com «l'erudit de l'Àndalus» per antonomàsia.

## Biografia

Ibn Habib va néixer l'any 790 a Hisn Wat, identificat amb la ciutat actual de Huétor Vega, una localitat propera a l'actual ciutat de Granada. Afirmava descendir de la tribu àrab de Banu Sulaym, i per això va prendre la nisba «as-Sulamí». El seu pare era attar (عطار), és a dir, «farmacèutic o perfumista», i, d'igual manera, Ibn Habib va treballar com a farmacèutic al costat del seu pare. Va estudiar primer a Ilbira i després es va traslladar per continuar els seus estudis a la ciutat de Qúrtuba, que aleshores era la seu de l'emirat omeia de Qúrtuba. L'any 822/823, Ibn Habib va realitzar el hajj o pelegrinatge a la Meca amb el suport econòmic del seu pare. Després de realitzar el pelegrinatge, es va quedar a Medina i Egipte per tal d'estudiar l'escola malikita de fiqh. Allà va poder estudiar amb Ibn Abd-al-Hàkam i amb Abd-Al·lah ibn al-Mubàrak. Ibn Habib va morir després d'una malaltia l'any 853 i va ser enterrat al cementiri d'Umm-Salama, a Qúrtuba. Va deixar dos fills, Muhàmmad i Ubayd-Al·lah, i una filla de la quan se'n desconeix el nom.

## Obres

* Al-Wadiha ( الواضحة; Compendi de la llei malikita)
* Gharib al-hadith (غريب الحديث)
* Tafsīr al-Muwaṭṭaʾ (تفسير الموطأ; Explicació del Muwatta')
* Hurub al-Islam ( حروب الإسلام; Guerres de l'Islam)
* Adab al-Nisa' (أدب النساء; Ètica de les dones)
* As-Samāʿ (السماء; El cel)
* Tabaqat al-Fuqaha' wa Tabi'in (طبقات الفقهاء والتابعين; Classes de Fuqaha i Tabi'un)
* Al-Taʾrīkh (التأريخ; Cròniques o Històries)
* Kitāb al-Waraʿ (كتاب الورع; Llibre de Pietat)
* Waṣf al-Firdaws (وصف الفردوس; Descripció del cel)
* Mukhtaṣar fī al-ṭibb (مختصر في الطب; Compendi de medicina)

## Vegeu també

* La medicina en el món islàmic medieval

## Referències

* 1 2 3 4 5 Huici Miranda, A. (en anglès) Encyclopaedia of Islam, Second Edition, 24-04-2012.
* 1 2 Sala, Monferrer; Pedro, Juan (en anglès) Christian-Muslim Relations 600 - 1500, 24-03-2010.
* ↑ Habib, Ibn. Adab al-nisa' (en arabic).

## Enllaços externs

* Tractament amb herbes (llibre en línia gratuït en àrab) العلاج بالأعشاب — عبد الملك بن حبيب (ت ٢٣٨)